Versnit - Atterbury Trust
Ter viering van die 7de Versnitkonsert is ‘n spesiale Versnit Herinneringsboek geskep wat Versnit tussen 2012 en 2017 uitbeeld. Gaste het tydens Versnit 2018 elk ‘n gedrukte boek ontvang.
Blaai hieronder deur die Versnit Herinneringsboek.
Die jaarlikse Versnitkonsert op die wonderskone Rust en Vrede landgoed, ten bate van Atterbury Trust, het in 2018 op 20 Januarie plaasgevind. Almal is dit eens, dit was weer ‘n sielsbevredigende, genotvolle geleentheid vir samesyn, die beste Afrikaanse musiek en heerlike wyn. Ons het ook ‘n gedrukte Versnit Herinneringsboek (2012 – 2017) aan gaste uitgedeel. Kyk hier na die boek: https://atterburytrust.org/versnit-herinneringe-boek/
Versnit 2017 was ’n viering van die beste van Suid-Afrikaanse kunstenaars – Coenie de Villiers, Stef Bos, Steve Hofmeyer, Corlea Botha, Lize Beekman en nuweling Brendan Pyper – in ’n vertoning uitstekend aanmekaargesit deur Matthys Maree en Alexa Strachan. Coenie de Villiers het vanjaar die Versnittoekenning ontvang vir sy besondere bydrae tot die Afrikaanse taalskat. ’n Groot Atterbury Trust-dankie aan Jean Engelbrecht en sy bekwame Rust en Vredespan, wat sy pragtige werf, wingerd én wynkelder oopstel, en gasheer is vir meer as 600 uitgesoekte gaste. ’n Groot dankie aan Calvyn Hamman vir Lexus se bydrae as medeborg van Versnit 2017. Die Versnitgaste dra ook ruimhartig by en ons wil een en elkeen wat ’n bydrae gemaak het, hartlik bedank. Ons kan u verseker dat elke bydrae tot die beswil van ons groeiende aantal Truststudente aangewend word.